**REBALANS PLANA POSLOVANJA**

ZA RAZDOBLJE 01. 01. – 31. 12. 2023. GODINE

Samobor, prosinac 2023.

1. **AKTIVNOSTI DRUŠTVA ZA 2023. GODINU**

Direktivom o pročišćavanju komunalnih otpadnih voda se utvrđuju minimalni standardi i vremenski rasporedi za prikupljanje, pročišćavanje i ispuštanje komunalnih otpadnih voda. Grad Samobor te trgovačko društvo Odvodnja Samobor d.o.o. obvezni su osigurati trajno i kvalitetno obavljanje djelatnosti, osigurati održavanje komunalnih objekata i uređaja u stanju funkcionalne sposobnosti te poduzimati mjere za očuvanje i zaštitu okoliša. Trgovačko društvo Odvodnja Samobor d.o.o. izvršitelj je Programa održavanja komunalne infrastrukture u Gradu Samoboru i dužna je o izvršenju Programa Gradskom vijeću Grada Samobora podnijeti godišnje izvješće. S Gradom Samoborom zaključit će godišnji ugovor o obavljanju gore navedenih djelatnosti.

1. **PLAN PRIHODA I RASHODA**

Temeljem odredbi članka 23. stavak 1. točka 1. Zakona o vodnim uslugama (NN 66/2019) i članka 8. točke 2. alineja 10. Izjave o osnivanju društva Odvodnja Samobor d.o.o. od 28.12.2021. godine, na 6. sjednici održanoj 29.12.2022., Skupština Društva usvojila je Plan poslovanja trgovačkog društva Odvodnja Samobor d.o.o. za 2023. godinu.

Rebalansu plana poslovanja za 2023. godinu se pristupilo radi usklađenja pojedinih stavki prihoda i rashoda u donesenom Planu poslovanja za 2023. godinu. Naime, tijekom poslovanja u 2023. godini došlo je do smanjenja/povećanja obujma pojedinih troškova i prihoda, te smo ovim rebalansom povećali/smanjili troškove i prihode unutar pojedinih kategorija.

Rebalans plana poslovanja izvršen je temeljem Procjene poslovanja za 2023. godinu, a na bazi poslovanja 01.01.2023. do 31.10.2023. godine i utvrđenih aktivnosti do kraja godine.

|  |  |  |  |  |  |  |
| --- | --- | --- | --- | --- | --- | --- |
| Konto | Opis | Ostvareno 1.1.- 31.10.2023 | Procjena na 31.12.2023. | Plan za 2023. | Izmjena Plana | Ukupno Plan za 2023. |
|
| 400 | Troškovi sirovina i materijala | 113.165,09 | 135.798,11 | 133.000,00 | 27.000,00 | 160.000 |
| 401 | Materijalni troš.administr.uprave i prodaje | 3.739,38 | 4.487,26 | 3.400,00 | 1.600,00 | 5.000 |
| 4040 | Troškovi sitnog inventara, zaštitne odjeće i autoguma | 4.979,93 | 5.975,92 | 10.000,00 | -4.000,00 | 6.000 |
| 4060 | Električna energija | 25.918,74 | 31.102,49 | 20.000,00 | 13.000,00 | 33.000 |
| 4063 | Dizelsko gorivo | 32.663,85 | 39.196,62 | 40.000,00 | 10.000,00 | 50.000 |
| 4064 | Benzin, ulje i mazivo | 2.245,57 | 2.694,68 | 4.000,00 | 0,00 | 4.000 |
| 410 | Troškovi telefona, interneta, poštarine i sl. | 5.512,86 | 6.615,43 | 6.600,00 | 0,00 | 6.600 |
| 411 | Troškovi vanjskih usluga pri izradi dobara i sl. | 109.161,39 | 130.993,67 | 93.000,00 | 47.000,00 | 140.000 |
| 412 | Usluge održavanja i zaštite (servisne usluge) | ***53.915,52*** | 64.698,62 | 60.000,00 | 10.000,00 | 70.000 |
| 414 | Usluge najma i zakupa poslovnog prostora i opreme | 44.470,94 | 53.365,13 | 32.000,00 | 28.000,00 | 60.000 |
| 4164 | Usluga obračuna i naplate odvodnje i NZR | 42.072,75 | 56.097,00 | 46.000,00 | 9.000,00 | 55.000 |
| 418 | Usluge reprezentacije - ugošćivanja i posredovanja | ***1.272,04*** | 7.000,00 | 2.600,00 | 4.400,00 | 7.000 |
| 419 | Troškovi ostalih vanjskih usluga | 30.923,77 | 37.108,52 | 46.000,00 | -6.000,00 | 40.000 |
| 4200 | Neto plaća | 295.120,43 | 365.000,00 | 332.000,00 | 33.000,00 | 365.000 |
| 4210 | Porezi i doprinosi iz plaća | 108.367,20 | 135.000,00 | 117.000,00 | 18.000,00 | 135.000 |
| 4220 | Doprinosi na plaću | 69.464,14 | 86.000,00 | 78.000,00 | 8.000,00 | 86.000 |
| 43 | AMORTIZACIJA | 308.280,29 | 430.000,00 | 400.000,00 | 30.000,00 | 430.000 |
| 4450 | Vrijednosno usklađenje kupaca | 0,00 | 0,00 |  | 400,00 | 400 |
| 461 | Nadoknade troškova, darovi i potpore radnicima | 59.415,66 | 71.298,79 | 76.000,00 | 0,00 | 76.000 |
| 4620 | Nadoknade članovima nadzornog odbora i uprave | 5.201,80 | 6.242,16 | 9.300,00 | -3.000,00 | 6.300 |
| 464 | Premija osiguranja | 24.704,01 | 29.644,81 | 30.000,00 | 0,00 | 30.000 |
| 47 | Kamate | ***7.206,26*** | 8.647,51 | 10.000,00 | 0,00 | 10.000 |
| 48 | OSTALI POSLOVNI RASHODI | 24.212,86 | 29.055,43 | 26.000,00 | 4.000,00 | 30.000 |
| 4 | TROŠKOVI PO VRSTAMA,FINANCIJSKI I OSTALI RASHODI | 1.372.014,48 | 1.736.022,16 | 1.574.900,00 | 230.400,00 | 1.805.300 |
| 7501 | Prihodi od održavanja javne odvodnje-nova cijena | 175.668,44 | 292.780,73 |  | 300.000,00 | 300.000 |
| 7503 | Prihodi od usluga pražnjena septičkih jama-nova cijena | 14.500,32 | 24.167,20 |  | 25.000,00 | 25.000 |
| 7510 | Prihodi od održavanja javne odvodnje | 236.812,69 | 236.812,69 | 412.000,00 | -172.000,00 | 240.000 |
| 7511 | Prihodi od usluga pražnjena septičkih jama | 23.705,46 | 23.705,46 | 45.000,00 | -21.000,00 | 24.000 |
| 7512 | Prihodi od izrade priključaka na javnu odvodnju | 41.427,73 | 49.713,28 | 40.000,00 | 10.000,00 | 50.000 |
| 7513 | Prihodi od izdavanja raznih potvrda | 384,58 | 461,50 | 530,00 | 0,00 | 530 |
| 7514 | Prihodi od najma vozila i strojeva | 10.591,53 | 12.709,84 |  | 11.000,00 | 11.000 |
| 7515 | Prihodi od Grada za održavanje slivnika | 353.803,88 | 400.000,00 | 320.000,00 | 80.000,00 | 400.000 |
| 7860 | Prihodi od investicija u vlastitoj režiji | 223.976,46 | 400.000,00 | 292.000,00 | 108.000,00 | 400.000 |
| 7710 | Prihodi od redovnih kamata i tečajne razlike | 228,15 | 273,78 | 160,00 | 140,00 | 300 |
| 783 | Prihodi od prefakturiranih troškova, isplate šteta | 44.236,60 | 53.083,92 | 133.000,00 | -83.000,00 | 50.000 |
| 7832 | Prihodi od državnih potpora (HSFI 15 i MRS 20) | 307.769,04 | 375.000,00 | 345.000,00 | 30.000,00 | 375.000 |
| 7881 | Prihodi od prodaje dugotrajne imovine | 5.520,00 | 5.520,00 |  | 5.500,00 | 5.500 |
| 7833 | Prihod od subvencija, dotacija i pomoći | 15.581,32 | 18.697,58 | 0,00 | 20.000,00 | 20.000 |
| 7840 | Prihodi od ukidanja revalorizacijske pričuve | 0,00 | 0,00 | 0,00 | 0,00 |  |
| 7 | POKRIĆE RASHODA I PRIHODI RAZDOBLJA | 1.454.206,20 | 1.892.925,98 | 1.587.690,00 | 313.640,00 | 1.901.330 |
|  | DOBIT/GUBITAK PRIJE OPOREZIVANJA | 82.191,72 | 156.903,82 | 12.790,00 | 83.240,00 | 96.030 |

# OBRAZLOŽENJE

Sustav odvodnje grada Samobora čini:

• 242 km mreže kanalizacijskih cjevovoda (profil od DN 300 do DN 1400 mm),

• 15 crpnih stanica s 33 crpke i pripadajućim tlačnim cjevovodima,

• 5817 kanalizacijskih priključaka,

• 2 ispusta preljevnih voda iz mješovitog sustava javne odvodnje u kišnom razdoblju – u vodotok Gradna i Bregana,

• 2 privremena ispusta otpadnih voda aglomeracije Samobor (do izgradnje UPOV-a s III. stupnjem pročišćavanja otpadnih voda) - u vodotok Sava i Bistrac,

• 1 retencijska građevina na sustavu javne odvodnje u naselju Perivoj (duljina 62 m, PE CIJEV DN 1600 mm).

Obzirom na duljinu izgrađenog sustava odvodnje, sukladno dijelu III. Tehnička opremljenost, Čl. 4. Pravilnika o posebnim uvjetima za obavljanje djelatnosti odvodnje (NN br. 28/11), Odvodnja Samobor d.o.o., posjeduje opseg opreme i strojeva za upravljanje i održavanje građevina za javnu odvodnju:

* Specijalno komunalno kombinirano vozilo MAN TGS ZG 2885 IP
* MAN LE 18280 CISTERNA ZG 3911 BH
* ROVOKOPAČ ZG 8407 K
* TERETNO VOZILO FIAT DUCATO ZG 3906 FJ
* Volkswagen LNF CADDY ZG 7331 FU
* TERETNO VOZILO FIAT DUCATO maxi ZG 4848 GI
* Minibager Yanmar sa hidrauličnim čekićem
* Teretno vozilo Mercedes-Benz ZG 1051 GR
* Rovokopač-utovarivač Terex Mecalac TLB990
* Citroen JUMPY LCV Furgon ZG 2913 HV
* Priključno vozilo za prijevoz vozila ZG9845 JE

- UREĐAJ ZA DETEKCIJU PLINOVA DRAGER X-AM 5600

- Oprema za odzračivanje šahtova te oprema za ulazak u reviziona okna

- Oprema za automatsko praćenje rada crpnih stanica

Odvodnja Samobor d.o.o. za odvodnju i pročišćavanje otpadnih voda na području grada Samobora, u skladu s Programom održavanja komunalne infrastrukture u gradu Samoboru za 2023. godinu, zadužena je za osiguranje pravovremene i kvalitetne odvodnje prometnih površina, kako bi se osiguralo sigurno korištenje prometnica. Na prostoru grada Samobora odvodnja prometnica i ulica riješena je sabiranjem oborinskih voda u slivnike, te njihovim odvodom preko priključka slivnika na kanalizaciju u sustav odvodnje grada Samobora.

Hrvatske vode, Vodnogospodarski odjel za gornju Savu, na temelju članka 151. stavka 2. Zakona o vodama (NN 153/09, 130/11, 56/13 i 14/14) trgovačkom društvu Odvodnja Samobor d.o.o. su 14. lipnja 2017. godine izdale Vodopravnu dozvolu za ispuštanje voda, Klasa: UP/I-325-04/17-05/0000292, Urbroj: 374-25-3-17-2. Navedenom dozvolom određeni su uvjeti ispuštanja otpadnih voda u rijeku Savu.

Vodopravnom dozvolom naloženi su poslovi čišćenja kanalizacijskih cjevovoda za potrebe utvrđivanja strukturalne stabilnosti i funkcionalnosti građevina za odvodnju otpadnih voda na području Grada Samobora i sanaciju utvrđenih strukturalnih nestabilnosti. Sukladno Vodopravnoj dozvoli, a u skladu s člankom 60. i člankom 154. točka 2. Zakona o vodama (Narodne novine 153/09, 130/11, 56/13 i 14/14) i člankom 4. stavak 2. Pravilnika o graničnim vrijednostima emisije otpadnih voda (Narodne novine 80/13, 43/14, 27/15 i 3/16) u kontrolnom oknu KO-1 prije ispusta u rijeku Savu te u kontrolnom oknu KO-2 prije ispusta u vodotok Bistrac određeno je obavezno uzimanje uzoraka otpadne vode te ispitivanje obavljati putem vanjskog ovlaštenog laboratorija najmanje 12 puta godišnje. Također je, u skladu odredbama Zakona o vodama i Pravilnika o graničnim vrijednostima emisije otpadnih voda, određeno kontinuirano praćenje količine ispuštene vode. Ovi poslovi prikazuju se kroz troškove održavanja mreže (cto 4128 i 4129).

Prema Ugovoru o poslovnoj suradnji, naš broj Klasa: 900-01/14-01/4, Urbroj: 04/02-14-1 od 31.10.2014. godine i Aneks ugovoru o poslovnoj suradnji od 9.2.2018. godine, izdavanje računa i dostava podataka o fakturiranim količinama i iznosima koje se odnose na uslugu odvodnje otpadnih voda, porez na dodanu vrijednost na uslugu odvodnje te naknadu za razvoj javne odvodnje obavlja trgovačko društvo Vodoopskrba i odvodnja d.o.o., Zagreb, Folnegovićeva 1, OIB 83416546499. Za ugovorene usluge obrade podataka i mjera naplate plaćaju se troškovi u visini 6% naplaćene realizacije na temelju ispostavljene fakture. Trošak obračuna i naplate odvodnje i naknade za razvoj vodi se na kontu 4164.

Čl. 17. Zakona o izmjenama i dopunama Zakona o financiranju vodnog gospodarstva („Narodne novine„ br. 66/19) propisao je da u roku od 30 mjeseci od stupanja na snagu navedenog Zakona javni isporučitelj vodnih usluga može koristiti do 20% prikupljenih sredstava naknade za razvoj za pokriće troškova održavanja i pogona građevina za javnu odvodnju izgrađenih radi zaštite površinskih i podzemnih voda u zonama sanitarne zaštite, što uključuje i druge troškove koji se prema odredbama zakona kojim se uređuju vode podmiruje iz cijene vodne usluge.

Temeljem članka 3. Uredbe o mjerilima ekonomičnog poslovanja isporučitelja vodnih usluga, dužni smo Vijeću za vodne usluge dostavljati podatke o poslovanju kroz skraćeni prikaz troškova iz članka 4. i 6. Uredbe o najnižoj osnovnoj cijeni vodnih usluga i vrsti troškova koje cijena vodnih usluga pokriva (Narodne novine 112/10). Samo izvješće sadrži Komparaciju ostvarenih troškova za 2011. godinu temeljem kojih su utvrđene cijene vodnih usluga koje su u primjeni sa stvarnim troškovima nastalim u predmetnoj godini. Troškovi poslovanja se konstantno povećavaju u odnosu na bazno razdoblje zbog statutarnih promjena, uvjeta poslovanja i gospodarske situacije. Važeće cijene su formirane na temelju troškova poslovanja trgovačkog društva Komunalac d.o.o. te su utvrđene Odlukom od 10. rujna 2011. godine trgovačkog društva Komunalac d.o.o. u čijem se sastavu u to doba obavljala djelatnost vodne usluge – odvodnje. Odvodnja Samobor d.o.o. kao pravni slijednik primjenjuje tako donesenu cijenu od 1. siječnja 2014. godine.

Morali smo naći neku mjeru da voda (vodna usluga) bude svakom dostupna, ali i da ima ekonomsku održivost. Voda nije komercijalni proizvod nego opće dobro i ograničen resurs koji je potrebno zaštititi i upotrebljavati na održiv način, kako u pogledu kvalitete tako i u pogledu količine. Iz perspektive trgovačkog društva, cijena je izvor prihoda, pa ona mora biti definirana na način da osigura profitabilno poslovanje. Odvodnja Samobor d.o.o. odlučila se na model povećanja cijene vodne usluge na način da se ponajprije umanji cijena naknade za razvoj sa 0,22 eura/m³ potrošene vode, na iznos 0,02 eura/m³ i da se za taj iznos poveća varijabilni dio cijene vodne usluge – odvodnje, kako bi u konačnici račun prema krajnjem potrošaču ostao nepromijenjen.

Na temelju članka 109. stavci 2. do 5. Zakona o vodnim uslugama (Narodne novine 66/19) i članka 11. Izjave o osnivanju trgovačkog društva Odvodnja Samobor d.o.o., a uz prethodnu suglasnost Nadzornog odbora i gradonačelnice grada Samobora donesena je Odluka o cijeni vodnih usluga (Glasnik zagrebačke županije br. 35/23) kojom se određuju vrste vodnih usluga, područje primjene te način obračuna i plaćanja ovih usluga.

Skupština trgovačkog društva Odvodnja Samobor d.o.o. je istovremeno donijela Odluku o naknadi za razvoj sustava javne odvodnje na području grada Samobora (Narodne novine br. 74/23). Početak primjene cijena po ovim odlukama je 15.07.2023. godine.

Direktor:

Antonio Širanović, dipl.ing.sig., ing.građ.

Temeljem odredbi članka 23. stavak 1. točka 1. Zakona o vodnim uslugama (NN 66/2019) i članka 8. točke 2. alineja 10. Izjave o osnivanju društva Odvodnja Samobor d.o.o. od 28.12.2021. godine, Skupština trgovačkog društva Odvodnja Samobor d.o.o. na 9. sjednici održanoj 15. 12. 2023., donosi

**O D L U K U**

**O USVAJANJU REBALANSA PLANA POSLOVANJA ZA 2023. GODINU**

Skupština Društva usvaja Rebalans plana poslovanja trgovačkog društva Odvodnja Samobor d.o.o. za 2023. godinu.

Odluka stupa na snagu danom donošenja.

Skupština Društva

dr.sc. Petra Škrobot